Diari Oficial de la Generalitat Valenciana


Sumari del DOGV 9478, del 25-11-2022 (2022/10025)

Anunci de declaració com a desert del procediment de selecció de l'alternativa tècnica del Programa d'actuació integrada per al desenvolupament de la unitat d'execució del Pla de reforma interior àmbit A.5-2 Camí Reial del Pla general d'ordenació urbana de València. Expedient 3003/2020/16.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10504


Data del document
:   02-11-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Anunci de declaració com a desert del procediment de selecció de l'alternativa tècnica del Programa d'actuació integrada per al desenvolupament de la unitat d'execució del Pla de reforma interior àmbit A.5-2 Camí Reial del Pla general d'ordenació urbana de València. Expedient 3003/2020/16. [2022/10399]  
La Junta de Govern Local en sessió extraordinària celebrada el 31 d'octubre de 2022 va adoptar el següent acord:  
  
Antecedents de fet  
1. El 6 d'agost de 2020, AIC Equip, SL, en representació de la mercantil Grupo Lar Desarrollo Suelo, SLU, presenta escrit en el registre general d'aquesta corporació en què sol·licita iniciar el procediment per a la tramitació d'un programa d'actuació integrada (PAI) per al desenvolupament de la UE PRI A.5-2 Camí Reial del PGOU de València, en règim de gestió indirecta en els termes establits en els articles 113.3, 120 i 121.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
2. Mitjançant Resolució GL-4318 de 23 d'octubre de 2020 es disposa:  
- Admetre a tràmit la iniciativa presentada per la mercantil Grupo Lar Desarrollo Suelo, SLU, per a la tramitació d'un PAI per al desenvolupament de la UE PRI A.5-2 Camí Reial del PGOU de València, en règim de gestió indirecta, per considerar que els documents presentats expressen les característiques essencials de la iniciativa i justifiquen l'oportunitat de proposar l'actuació urbanística de conformitat amb els articles 113.3, 120 i 121.2 de la LOTUP.  
- Notificar la resolució als propietaris dels terrenys afectats per l'actuació proposada, a l'efecte que en el termini màxim de tres mesos a comptar des de l'endemà de la recepció de la notificació, manifesten si tenen voluntat de realitzar l'actuació en règim de gestió pels propietaris, advertint que si en el citat termini no s'efectuara manifestació favorable pels propietaris que reunisquen les característiques de l'article 114 de la LOTUP, es podrà continuar amb la tramitació del Programa en règim de gestió pública indirecta.  
3. Notificada la resolució als propietaris i transcorregut amb escreix el termini concedit per a sol·licitar un canvi de gestió, es reben algunes al·legacions però ningú manifesta la voluntat d'assumir la gestió en règim diferent al proposat.  
4. L'Acord plenari de data 31 de març de 2022 acorda:  
- Optar per la gestió indirecta del PAI per al desenvolupament de la unitat d'execució del Pla de reforma interior àmbit A.5-2 Camí Reial, aprovat definitivament per Resolució del conseller de Territori i Habitatge el 6 de març de 2007 (BOP 72, 26.03.2007), corregit per Resolució del conseller de Territori i Habitatge de 8 de juny de 2007.  
- Aprovar les bases de programació que regulen les condicions de caràcter tècnic, jurídic, econòmic, administratiu i procedimental que regiran tot el procés de programació de la unitat d'execució del Pla de reforma interior (PRI) A.5-2 Camí Reial.  
- Iniciar el procediment de selecció de l'alternativa tècnica del PAI per al desenvolupament de la unitat d'execució del PRI àmbit A.5-2 Camí Reial.  
5. El 20 d'abril de 2022 s'envia al Diari Oficial de la Unió Europea (DOUE) l'anunci de la convocatòria, i després de la seua remissió, el 29 d'abril de 2022 es publica en el Diari Oficial de la Generalitat Valenciana (DOGV) la informació pública de convocatòria per a la presentació d'alternatives tècniques de gestió indirecta, per al desenvolupament del citat programa, durant un termini de tres mesos comptats des de la citada publicació en el DOGV. Finalitzant d'aquesta manera el termini de presentació d'alternatives tècniques el 29 de juliol de 2022.   
6. Transcorregut el termini de presentació d'alternatives tècniques, en el lloc i forma establits en la base 14a, de les aprovades per Acord plenari de 31 de març de 2022, es comprova que no s'ha presentat cap oferta, no hi havia propostes susceptibles de ser sotmeses a informació pública.  
Fonaments jurídics  
Primer. Legislació aplicable  
- Text refós de la Llei d'ordenació del territori urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP).  
- La Llei 7/1985, de 2 d'abril, reguladora de les bases de règim local (LRBRL).  
- Les disposicions contingudes en la legislació de contractes de les administracions públiques, actualment la Llei 9/2017, de 8 de novembre, de contractes del sector públic (LCSP), per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, així com en les normes de dret comunitari i altres disposicions reguladores de la contractació administrativa de les entitats locals que resulten d'aplicació.  
- La Llei 39/2015, d'1 d'octubre, del procediment administratiu comú de les administracions públiques (LPACAP).  
Segon. Falta de presentació d'ofertes  
I. De conformitat amb l'article 150. 3 de la LCSP:  
«No podrà declarar-se deserta una licitació quan hi haja alguna oferta o proposició que siga admissible d'acord amb els criteris que figuren en el plec.»  
A contrario sensu, l'òrgan de contractació pot declarar deserta una licitació quan no s'hagen presentat ofertes, si no hi ha propostes susceptibles de ser sotmeses a informació pública, tal com exigeix el procediment de l'article 130 del TRLOTUP per a l'elecció de l'alternativa tècnica.  
Tercer. Procediment i òrgan competent  
3.1. Informe previ de la Secretaria  
De conformitat amb el que es disposa en l'article 3, apartat 3a, lletra d, punt 7é, del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, el present acord requereix l'emissió d'un informe previ de Secretaria, el qual s'entén emés en virtut de la conformitat prestada per Secretaria a l'informe amb proposta de resolució emés pel servei gestor, en els termes previstos en l'article 3, apartat 4 de la citada norma reglamentària.  
3.2. Òrgan competent  
Tal com consta en la base 2a i la base 19a, l'òrgan competent per a l'aprovació de la selecció de l'alternativa tècnica és la Junta de Govern Local, de conformitat amb els articles 132 i 133 del TRLOTUP, en relació amb la disposició addicional segona apartat 4 de la LCSP i s'entén que el mateix òrgan és el competent per a declarar deserta la licitació.  
  
3.3. Publicació  
És necessari tindre en compte que la declaració de desert ha de ser objecte de publicació en el DOGV, de conformitat amb l'article 129 del TRLOTUP, en el DOUE i a més, publicar-se en el perfil de contractant segons el que s'estableix en l'art. 63.3.e de la LCSP.  
De conformitat amb els anteriors fets i fonaments de dret, es formula la següent proposta d'acord:  
  
Primer  
Declarar desert el procediment de selecció de l'alternativa tècnica del Programa d'actuació integrada per al desenvolupament de la unitat d'execució del Pla de reforma interior àmbit A.5-2 Camí Reial del PGOU de València, per falta de presentació d'ofertes i queda conclús el procediment.  
  
Segon  
Publicar el present acord en el Diari Oficial de la Generalitat Valenciana i en Diari Oficial de la Unió Europea així com en el perfil del contractant de la pàgina web de l'Ajuntament de València.  
  
Tercer  
Notificar el present acord als interessats, i comunicar-lo als diferents serveis municipals i a la Direcció General d'Infraestructures Ferroviàries del Ministeri de Foment i a l'Administrador d'Infraestructures Ferroviàries (ADIF).  
  
València, 2 de novembre de 2022.- El secretari: Manuel Latorre Hernández.